Vess Brauns
Vess Brauns (angļu: Wesley Michael Brown; dzimis 1979. gada 13. oktobrī) ir bijušais angļu futbolists, spēlēja aizsarga pozīcijā, bijušais Anglijas futbola izlases dalībnieks. Lielāko karjeras daļu aizvadījis Anglijas Premjerlīgas kluba Manchester United (232 spēles un 3 vārti Premjerlīgā) sastāvā. Manchester United sastāvā izcīnījis piecas uzvaras Premjerlīgā (1999, 2001, 2003, 2007, 2008), divus FA kausus (1999, 2004) un divas reizes uzvarējis UEFA Čempionu līgā (1999, 2008). Anglijas nacionālo izlasi pārstāvējis 2002. gada FIFA Pasaules kausā.